De ordine et temporibus carminum. Valerii. Catulli. 619 
hujus odarii ultimam stropham non a Catullo, sed aliena manu adjectam esse, 
ut Handio *) et Jungclausseno (l. e. p. 12) videtur, saltem, si tamen a Ca- 
tullo scriptam, alius poematis partem fuisse, ut 'leuffelio (l. c. p. 23) et 
Bergkio **) plaeuit, persvasum habeo. Qvae stropha, si ad c. 51 referenda 
esset, id tum compositum esse argueret, cum, qvantum sibi noceret in Les- 
biam amor, animadvertere poeta jam coepisset. Sed verae partes hujus poe- 
matis (qvarum qvaedam perierunt, qvoniam totum carmen Sapphieum, cujus 
graece qvaedam alia exstare notum est, Catullus sine dubio convertit), vehe- 
mentissimi illae qvidem amoris, sed etiam desiderii non expleti stimulis vul- 
neratum animum interpretantur; qvare hie loeus huie carmini conveniet; nec 
minus fere is conveniret, si finis suppositus defendi posset. 
Jam aliis metris non interrupta series duodeviginti carminum metro ele- 
giaco seqvi debere videtur. Qvorum prima ponantur c. 70 et 92. Prius illud, 
cum jam e vita abiisset maritus Lesbiae, factum est; neqve enim antea scribi 
haec potuerunt: 
Nulli se dicit mulier mea nubere malle 
Qvam mihi, non si se Juppiter ipse petat. 
Dicit: sed mulier cupido qvod dicit amanti, 
In vento et rapida scribere oportet aqva. 
Altero epigrammate ad confidentiam se exhortantis poetae ad facetam irrisionem 
Rufi in e. 69 transitus paratur. Hujus irrisionis causa eadem fuit, qvam ha- 
buit Catullus in pluribus hominibus efferendi partim ridicula qvaedam, seu 
vera seu ficta, partim vitia horrenda et detestabilia, videlieet ut rivalem de 
gradu dejiceret. Rufum rivalem in Lesbia eundemqve amieum Catulli fuisse 
prodit c. 77; de Caelio utrumqve docent c. 5S et 100; nee diversos fuisse 
homines Caelium et Rufum, sed utroqve nomine dici M. Caelium Rufum, ju- 
venem clarissimum, inter omnes conveniat necesse est, qvi puellam a Catullo 
cantatam sororem Clodii fuisse credunt. Hunc Caelium Rufum Cicero ait in 
notitiam Clodiae venisse ex Africa reducem (or. p. Cael. cap. 30 extr. et 31) 
eamqve coluisse, cum jam vidua esset (ibid. cap. 14 $ 34, cap. 16 extr.); 
fuerat in Africa in comitatu Q. Pompeji Rufi, qvi eum e provincia decederet, 
etiam Caelius revertit initio anni 59, qvo Romae verno tempore C. Antonium 
accusavit (Drumanni Hist. Rom. II. p. 412). Metellus autem, vir Clodiae, qvi 
eodem anno mortuus est, vixit mensibus Aprili et Majo, qvo tempore de lege 
Julia agraria agebatur (Cic. ad Att. IT. 16). cui qvidem legi Metellus adversatus 
*) Observat. critic. in Catulli carmina specim., editioni Doering. priori addit., p. 21 sq. 
**) In edit. Rossbachii p. X. 
